**Zápisnica zo zasadnutia Združenia rodičov a zástupcov žiakov na Základnej škole Alexandra Dubčeka o.z., Majerníkova 62, 841 05 Bratislava, dňa 20.3.2017**

Miesto stretnutia: ZŠ A. Dubčeka, Majerníkova 62, Bratislava

Čas: 20.3.2017 o 17:45 hod

Počet prítomných členov: 16, viď. priložená prezenčná listina

Hostia: Ing. Kamil Zeman – rodič a predseda Rady školy

Prílohy :

1.prezenčná listina

Stretnutie zahájil pán Gabaj, privítal prítomných a navrhol nasledovný program :

Program :

1. Otvorenie.

2. Diskusia triedny zástupcovia zo života v triedach: 17.45 – 18.00

3. Informácie z vedenia školy: 18.00 – 18.30

4. Informácia predsedníctva o.z.: 18.30 – 19.15

5. Iné: 19.15 – 19.30

1. Pán Gabaj privítal všetkých prítomných, dal kolovať prezenčnú listinu a tým otvoril stretnutie Združenia rodičov. Oboznámil prítomných s programom zasadnutia, ktorí súhlasili s poradím bodov programu.

2. **Diskusia triednych zástupcov**:

Zo strany členov RR boli vznesené na diskusiu s vedením školy nasledujúce otázky:

- Stav opravy prechodovej chodby medzi objektmi.

- Smerovanie školy do budúcnosti.

- Nebezpečie poranenia na šporovom areály detí v školskom klube, počas telesnej výchovy v dôsledku večernej činnosti skupiny mladistvých (často pod vplyvom alkoholu – rozbité fľaše).

- Ochranná plechová strieška vo vetre ohrozuje okoloidúcich

- . Správanie žiaka z 3.A

3. Informácie z vedenia školy:

P. riaditeľ a pani zástupkyňa informovali RR o:

Hospodárení školy:

* Dňa 20.3. bola prijatá posledná dodávka nábytku. Tým sú triedy 1. stupňa kompletne vybavené novým nábytkom.
* V týždni od 20.3. bude realizované zameranie pre inštaláciu pece pre keramický krúžok..
* Vedenie školy požiadalo o nacenenie osvetlenia šatní – zmena na LED svietidlá, čo by viedlo k úspore za energie.
* Došlo k úspore prostriedkov za elektrinu a plyn za predchádzajúce obdobie – prostriedky MČ dala k dispozícii škole. (Len na energie)
* Spojovacia chodba – vplyvom počasia došlo k popraskaniu podlahy a z bezpečnostných dôvodov je preto zatvorený. MČ nacenila opravu na 32.000,- EUR vrátane zateplenia. Zatiaľ nie je známy časový plán.
* Rekonštrukcia sociálnych zariadení na -1. poschodí (telocvična), MČ plánuje zrekonštruovať priestor v minulosti využívaný BUDO Centrom (cca 20.000,- EUR).
* Dňa 27.2. bola vykonaná kontrola v školskej jedálni. Výsledok kontroly -bez opatrení. Diétne stravovanie – z kapacitných dôvodov nie je jedáleň schopná variť.

Projekty, akcie realizované a plánované školou:

* Realizovaná Vianočný jarmok a akadémia.
* Uskutočnila sa Klasifikačná porada za 1. polrok.
* Štátne inšpekčné centrum Bratislava vykonalo v termíne 8.2 – 9.3 inšpekciu na čítateľskú gramotnosť. Celkovo žiaci školy preukázali nadpriemerné výsledky v rámci SR.
* Pre 1. stupeň je plánovaná Noc s Andersenom.
* Obnova odborných učební (cudzie jazykov a chémie) z EURO prostriedkov vo výške 50.000 EUR. Vytvorenie jazykového laboratória, a vybavenie chemickej učebne.
* Bol vykonaný nákup licencie na edukačný software pre 1. Stupeň na 40 počítačov.
* Ďalej bude prebiehať nákup pomôcok cez EKS, na vybavenie klubovní a športoviska ( dotácie čakáme od Ekopolisu aj MČ Karlova Ves.)
* V rámci prevencie budú realizované stretnutia s psychológmi na predchádzanie nežiadúceho správania sa žiakov (výlučne s prechádzajúcim súhlasom rodičov) – určené pre 5. ročník + žiakov, ktorých správanie nie je v norme podľa školského poriadku. Takéto deti sú školou sledovaní a evidovaní.
* Dňa 5.4. sa uskutoční testovanie 9. ročníka. (náhradný termín bude 20.4. na gymnáziu Metodova)
* Deň otvorených dverí – 11.4. – rodičia sú pozvaní. Harmonogram bude zverejnený na stránke školy.
* V dňoch 21.-22.4. sa uskutoční zápis do 1. ročníka
* Vedenie školy pripravuje Školský vzdelávací program – bude pre 6. a budúci 7. ročník – možnosť druhého cudzieho jazyka (nemecký a ruský jazyk) Nebude to možné meniť v 8. a 9. ročníku. Treba do skupiny 15 detí, dve hodiny týždenne. Alternatívne budú ponúknuté možnosti – 1 hod technická výchovu a 1 hod na informatiku, alebo dotovanie 2 hodín z prvého cudzieho jazyka. Ak bude bazén, je možnosť zaradiť plávanie. Alternatívy treba prerokovať s rodičmi. Týka sa to hlavne rodičov súúčasných šiestakov. Ich rozhodnutie bude zaväzné aj pre ďalšie roky.
* Škola obdržala dotácie vo výške 100,00 EUR na žiaka, na lyžiarsky výcvik a Školu v prírode pre žiakov 7. a 4. ročníkov, respektívne.

4. Informácia predsedníctva o.z.

* 2% - rodičia majú možnosť ukázať záujem prispieť k vyžitiu a rozvoju športových schopností detí – rekonštrukcia bazéna. V prípade, že MČ nenájde dostatok finančných prostriedkov na rekonštrukciu bazénu, finančné prostriedky zozbierané z 2% budú použité pre financovanie záujmových krúžkov na škole a aktivít detí.
* Čerpanie schválených finančných prostriedkov z fondu o.z. pre školu – boli odovzdáné finančné prostriedky vo výške 4.900 – EUR.
* Od MV o.z. obdržala dotáciu vo výšky 9.000,- EUR v rámci projektu na prevenciu kriminality. Od apríla začnú prednášky pre 2. stupeň., s pokračovaním v septembri. Čerpanie prostriedkov vo výške 11.500,- EUR (9.000,- dotáciou, 2.500,- spoluúčasť) bude realizované formou verejného obstarávania cez EKS. Prednášky na témy budú prebiehať od 6.apríla v mesačných cykloch a pokračovať budú aj budúci šk. rok, témy: grafity, trestná zodpovednosť, predchádzanie kriminalite, návykové látky, šikana a jej formy. Záujem spolupracovať s Centrom prevencie z Fedákovej č. 5 v BA.
* Prítomní odsúhlasili príspevok vo výške 300,- EUR na náklady spojené s vybudovaním triedy keramického krúžku (prívod elektriky).
* Výdavky vo výške 66,00 EUR na komunitné záhrady- nákup semien – schválilo predsedníctvo o.z. – uhradené z projektu BluSky.
* Dňa 8. apríla – upratovanie v rámci mestskej časti – Vyzvať rodičov k účasti! Po upratovaní budú športové hry pre deti.
* Dietetické stravovanie – prieskum – v priemere 1 žiak na triedu.
* Stav finančných prostriedkov o.z.:
	+ Na účte ....875 4316,- EUR
	+ Na účte ....011 3546,- EUR
	+ Na účte ....126 11500,- EUR

5. Záver

Smerovanie školy- ako by si rodičia predstavovali školu v budúcnosti, kde ju chceme dostať - preedebatovať s rodičmi a oznámiť výstup pánovi Ing. Zemanovi.

Tým sa ukončilo zasadnutie o.z.. Pán Gabaj sa poďakoval prítomným.

V Bratislave dňa: 20.3.2017

Zapisovateľ: Branko Toman

Overovateľ: Mária Pomšár Vidová